Επινίκιες παραστάσεις στα νομίσματα της ελληνιστικής εποχής
Creators: name: Ρουσίδου, Αναστασία Χρήστου
Publisher: name: Aristotle University of Thessaloniki
Year: 2018
Subjects: Νομίσματα
Ελληνιστική εποχή
Νίκη
Coins
Hellenistic era
Nike

description: Η παρούσα εργασία εστιάζει στις επινίκιες παραστάσεις νομισμάτων της ελληνιστικής εποχής. Στόχος της μελέτης είναι η συγκέντρωση όλων των νομισματικών τύπων με επινίκιο περιεχόμενο, οι οποίοι εμφανίζονται για πρώτη φορά κατά τη διάρκεια της ελληνιστικής εποχής και κατ’ επέκταση η διερεύνηση του φαινομένου της αύξησης και έντονης παρουσίας τους σε σύγκριση με την κλασική εποχή. Για την πλήρη κατανόηση και ερμηνεία της επιλογής των εικονογραφικών παραστάσεων, κρίνεται αναγκαία η ταξινόμηση και μελέτη τους ανάλογα με την εκδότρια αρχή. Συνεπώς επιλέχθηκε ο διαχωρισμός του υλικού σε τρείς ομάδες, δηλαδή σε κοπές βασιλέων, Κοινών και πόλεων. Για την εκπόνηση της εργασίας συγκεντρώθηκε νομισματικό υλικό το οποίο καλύπτει ένα ευρύ γεωγραφικό φάσμα. Πιο συγκεκριμένα, τα νομίσματα προέρχονται από τη Νότια Ιταλία (Απουλία, Λευκανία, Βρεττία) τη Σικελία, την μητροπολιτική Ελλάδα, (Μακεδονία, Θεσσαλία, Ιλλυρία, Φωκίδα, Εύβοια, Αττική, Κρήτη) τη Μικρά Ασία (Εύξεινος Πόντος, Παφλαγονία, Βιθυνία, Μυσία, Αιολίς, Ιωνία, Καρία, Λυδία, Φρυγία, Παμφυλία, Κιλικία, Καππαδοκία, Αρμενία) καθώς και από περιοχές της Ασίας μέχρι και τον Ινδό ποταμό, έτσι όπως διαμορφώθηκαν μετά την κατάλυση της αχανούς αυτοκρατορίας του Αλεξάνδρου. Στο πρώτο κεφάλαιο επιχειρείται μια σφαιρική παρουσίαση σχετικά με την ιδέα της προβολής μιας νίκης κατά την αρχαιότητα. Για την ορθότερη προσέγγιση του θέματος, γίνεται αναφορά σε μυθολογικά επεισόδια, ιστορικά γεγονότα καθώς και σε αρχαιολογικά τεκμήρια, τα οποία επιβεβαιώνουν την ανθρώπινη ανάγκη για συνεχή διάκριση και υπερίσχυση σε κάθε είδους αγώνα. Τις παραπάνω προσπάθειες επισφραγίζουν οι νομισματικές εκδόσεις μέσω των οποίων οι επίσημες αρχές προβάλουν την οντότητά τους και εξάρουν τις επιτυχίες τους. Στη συνέχεια, συγκεντρώνονται οι επινίκιοι τύποι, οι οποίοι εικονίζονται στα νομίσματα της παρούσας εργασίας. Παρατίθενται πληροφορίες σχετικά με την υπόσταση των θεοτήτων και πως αποκτούν περιεχόμενο που εντάσσεται σε αυτά τα συμφραζόμενα. Τα επόμενα κεφάλαια διαχωρίζονται με βάση την εκδότρια αρχή, σε νομισματικές εκδόσεις βασιλέων, Κοινών, και πόλεων. Γίνεται απόπειρα ερμηνείας της επιλογής των εικονογραφικών θεμάτων, σύνδεσής τους με συγκεκριμένο ιστορικό γεγονός ή ακόμη και διερεύνηση των κινήτρων της επιλογής αυτής. Τέλος αναλύονται τα συμπεράσματα που έχουν προκύψει από την μελέτη των δεδομένων
description: The thesis focuses on the study of victory celebrating representations in coins of Hellenistic Era. The aim of this study is the concentration of all the victory celebrating representations in coins which appear for the first time during the Hellenistic Era and the understanding of their growth in contrast with the Classic Era. In order for the representations to be understood and interpreted, they are separated according to the issuing authority in three categories, in coins of kings, federal unions and towns. The numismatic evidence covers a wide geographical range. Coins come from South Italy (Apoulia, Leucania, Brettia) Sicily main Greece (Maedonia, Thessaly, Illyria, Phokis, Euboia, Attica, Crete) Asia Minor (Euxine Pontus, Paphlagonia, Bithynia, Mysia, Aeolis, Ionia, Caria, Lydia, Phrygia Pamphylia, Lycia, Cappadocia, Armenia) and lastly from regions in Asia until river Indus. The first chapter presents the general idea of victory representations in antiquity. I order this topic to be fully understood, there is a reference to mythological episodes, historical events and archaeological evidence which confirm the need of humans to be superior in every aspect of life. So through coins the authorities are trying to represent their power and victories. In this chapter there is also a presentation of the victory celebrating types which appear in the coins of this paper. The next chapters are separated according to the issuing authorities in coins of kings, federal unions, and towns. There is given an explanation about the choice of the representations and their connection with a historical event. In conclusion the results that have already surfaced from the study are being analyzed